CELEX: 62012FA0111
Language: sl
Date: 2013-10-02 00:00:00
Title: Zadeva F-111/12: Sodba Sodišča za uslužbence (tretji senat) z dne 2. oktobra 2013 – Nardone proti Komisiji (Javni uslužbenci — Nekdanji uslužbenec — Izpostavljenost azbestu in drugim substancam — Poklicna bolezen — Nesreča — Člen 73 Kadrovskih predpisov — Zdravniška komisija — Obrazložitev — Odškodninska tožba — Trajanje postopka)

16.11.2013   
            
            
               SL
            
            
               Uradni list Evropske unije
            
            
               C 336/31
            
         Sodba Sodišča za uslužbence (tretji senat) z dne 2. oktobra 2013 – Nardone proti Komisiji
   (Zadeva F-111/12) (1)
   
   (Javni uslužbenci - Nekdanji uslužbenec - Izpostavljenost azbestu in drugim substancam - Poklicna bolezen - Nesreča - Člen 73 Kadrovskih predpisov - Zdravniška komisija - Obrazložitev - Odškodninska tožba - Trajanje postopka)
   2013/C 336/68
   Jezik postopka: francoščina
   
      Stranki
   
   
      Tožeča stranka: Albert Nardone (Piétrain, Belgija) (zastopnika: L. Levi in A. Blot, odvetnika)
   
      Tožena stranka: Evropska komisija (zastopnika: J. Currall in V. Joris, zastopnika)
   
      Predmet
   
   Predlog za razglasitev ničnosti odločbe Komisije o potrditvi sklepov zdravniške komisije, ki je ocenila stopnjo invalidnosti tožeče stranke in podala mnenje o tem, ali je njena bolezen poklicnega izvora
   
      Izrek
   
   
               1.
            
            
               Evropski komisiji se naloži, naj A. Nardoneju plača zamudne obresti za obdobje od 1. marca 2006 do 15. julija 2010 na znesek 8 448,51 EUR po obrestni meri Evropske centralne banke za glavne operacije financiranja, ki je veljala v zadevnem obdobju, povečani za dve točki, ter znesek 3 000 EUR.
            
         
               2.
            
            
               V preostalem se tožba zavrne.
            
         
               3.
            
            
               Evropska komisija nosi svoje stroške in četrtino stroškov, ki jih je priglasil A. Nardone.
            
         
               4.
            
            
               A. Nardone nosi tri četrtine svojih stroškov.
            
         
      (1)  UL C 379, 8.12.2012, str. 35.